Chanjo ya Kifaduro ni chanjo ambayo hulinda dhidi ya kifaduro. Kuna aina mbili kuu: chanjo za chembe-nzima na chanjo isiyo ya chembe. Chanjo ya chembe-nzima hufanya kazi kwa karibu 78% huku chanjo isiyo ya chembe hufanya kazi kwa karibu 71% hadi 85%. Ufaafu wa chanjo unaonekana kupungua kwa kati ya 2% na 10% kila mwaka na upungufu wa haraka zaidi kwa chanjo zisizo za chembe. Kutoa chanjo wakati wa ujauzito unaweza kumlinda mtoto. Chanjo hiyo inakadiriwa kwamba imeokoa maisha zaidi ya nusu mwaka wa 2002. Shirika la Afya Duniani na Kituo cha Udhibiti na Kinga dhidi ya Magonjwa kinapendekeza kwamba watoto wote wapewe chanjo ya kifaduro na ijumuishwe kwenye chanjo za mara kwa mara. Hii ni pamoja na watu walio na virusi vya UKIMWI. Vipimo vitatu kuanzia umri wa wiki sita vinapendekezwa kwa watoto wachanga. Vipimo vya ziada vinaweza kutolewa kwa watoto wakubwa na watu wazima. Chanjo hii inapatikana tu kwa mchanganyiko na chanjo nyingine. Chanjo zisizo za chembe zinatumika sana katika nchi zilizoendelea kwa sababu ya madhara machache. Kati ya 10% na 50% ya watu waliopewa chanjo ya chembe-nzima huwa na wekundu katika sehemu zilizodungwa sindano na homa.